Το αμετάκλητο δικαστικής απόφασης ως προϋπόθεση οριστικοποίησης κτηματολογικής εγγραφής
Creators: name: Παπαντωνάκη, Μαρία-Φανουρία Γεωργίου
Publisher: name: Aristotle University of Thessaloniki
Year: 2023
Subjects: Οριστικοποίηση κτηματολογικής εγγραφής
Αμετάκλητη δικαστική απόφαση
Επιτρεπτό αναψηλάφησης στην κτηματολογική δίκη
Finalisation of a cadastral registration
Irrevocability of a judgment
Rehearing petitions in cadastral court cases

description: Η παρούσα εργασία έχει θέμα το αμετάκλητο δικαστικής απόφασης ως προϋπόθεση οριστικοποίησης κτηματολογικής εγγραφής. Ειδικότερα, μεταξύ των λοιπών τρόπων για την οριστικοποίηση μιας κτηματολογικής εγγραφής είναι και αυτός της έκδοσης αμετάκλητης δικαστικής απόφασης πολιτικού δικαστηρίου, με βάση το άρθρο 7 παρ. 3 Ν. 2664/1998 (Νόμος του Εθνικού Κτηματολογίου - ΕΚ). Η δικαστική αυτή απόφαση θα προκύψει κατόπιν προσφυγής σε κτηματολογική δίκη προς διόρθωση της ανακριβούς κτηματολογικής εγγραφής. Αν η απόφαση απορρίπτει την αγωγή, τότε οι πρώτες εγγραφές των οποίων αμφισβητήθηκε η ακρίβεια, οριστικοποιούνται μόλις καταστεί αμετάκλητη η δικαστική απόφαση που απορρίπτει την αγωγή. Αν, αντίθετα, η απόφαση που κατέστη αμετάκλητη δέχεται ολικά ή μερικά την αγωγή, διορθώνεται η αρχική εγγραφή σύμφωνα με το διατακτικό της αμετάκλητης απόφασης. Έννομη συνέπεια είναι ότι η διορθωμένη αυτή εγγραφή καθίσταται οριστική και παράγει το αμάχητο τεκμήριο ακριβείας. Τα κυριότερα ζητήματα που αναλύονται στην εργασία αυτή είναι σχετικά με την οριστικοποίηση της κτηματολογικής εγγραφής και τον χρόνο που συμβαίνει, όπως και το ζήτημα της προθεσμίας άσκησης αγωγής διόρθωσης ανακριβούς κτηματολογικής εγγραφής. Από την άλλη πλευρά το θέμα του «αμετάκλητου» θα επιχειρηθεί από δικονομική σκοπιά να προσεγγιστεί και αν και ποια είναι τα ένδικα μέσα που μπορούν να ασκηθούν σε τέτοιες περιπτώσεις. Ως προς το πρώτο θέμα, αυτό αντιμετωπίζεται με την συγκριτική επισκόπηση των θέσεων που έχουν εκφραστεί από τη νομολογία και τη θεωρία, ήτοι αν για την οριστικοποίηση της εγγραφής απαιτείται να παρέλθει η αποκλειστική αποσβεστική προθεσμία της οχταετίας (άρθρο 6 παρ. 2 ΕΚ) από τη στιγμή που η απόφαση που θα εκδοθεί θα καταστεί αμετάκλητη ή αν κρίσιμος χρόνος είναι εκείνος της έναρξης του κτηματολογίου στην περιοχή όπου βρίσκεται το ακίνητο, και όχι αυτός της έγερσης της αγωγής. Στη διελκυστίνδα εν προκειμένω τίθεται η ασφάλεια δικαίου από τη μία πλευρά και η ταχύτητα απονομής δικαιοσύνης από την άλλη πλευρά. Κατά τη θέση της γράφουσας, κρίνεται ορθότερη η πρώτη άποψη, για λόγους τυχόν ύπαρξης παράλληλων δικών και προκρίνοντας την ασφάλεια δικαίου τελικά. Ως προς το δεύτερο ζήτημα, τίθεται το ερώτημα του επιτρεπτού της αναψηλάφησης στην κτηματολογική δίκη, δεδομένου ότι το αμετάκλητο εν στενή εννοία υπάρχει μόνο στις περιπτώσεις των διαφορών των ΚΠολΔ 602 επ., ενώ εν ευρεία εννοία αμετάκλητο υφίσταται σε όλες τις άλλες περιπτώσεις. Έτσι, αναψηλαφήσιμη είναι και η απόφαση που θα προκύψει από την κτηματολογική δίκη και μπορεί να προσβληθεί λ.χ. λόγω ανεύρεσης νέου κρίσιμου εγγράφου. Τότε, τίθεται το ερώτημα, αν στην ύστατη αυτή εξαιρετική περίπτωση θα μπορεί να υπάρξει διόρθωση της οριστικής αυτής πρώτης εγγραφής και η απάντηση που δίνεται τελικά είναι καταφατική, με σχετική παράθεση πρόσφατης νομολογίας του ΕΔΔΑ. Καταληκτικώς και ως γενικό συμπέρασμα της εργασίας είναι ότι κάθε ενδεχόμενη σχετική λύση που προτείνεται είτε προς την οριστικοποίηση είτε προς το αμετάκλητο πρέπει να ιδωθεί υπό το φως της δημόσιας πίστης του Εθνικού Κτηματολογίου. Η τελευταία επιτυγχάνεται γρηγορότερα και χωρίς την πλειάδα των αμφισβητήσεων που προκύπτουν, κι έτσι το αίτημα ταχύτερης απονομής της δικαιοσύνης παραμένει και στην περίπτωση αυτή το «κλειδί» προς επίτευξη των στόχων αυτών.
description: This paper deals with the irrevocability of a court decision as a prerequisite for the finalization of a cadastral registration. In particular, among the other ways for the finalization of a cadastral registration is that of issuing an irrevocable court decision of a civil court, based on Article 7(3) of Law 2664/1998 (Law of the National Cadastre - EC). This court decision will result from an appeal to a cadastral court for the correction of the inaccurate cadastral registration. If the judgment rejects the action, then the first records, whose accuracy was challenged, will be finalised once the court judgment rejecting the action becomes final. If, on the contrary, the judgment which has become final upholds the action in whole or in part, the initial registration shall be corrected in accordance with the operative part of the final judgment. The legal consequence is that the corrected entry becomes final and gives rise to an irrebuttable presumption of accuracy. The main issues discussed in this paper are related to the finalisation of the cadastral registration and the time at which this occurs, as well as the issue of the time limit for bringing an action to correct an inaccurate cadastral registration. On the other hand, the issue of "irrevocability" will be attempted to be approached from a procedural point of view and whether and what are the remedies that can be exercised in such cases. As regards the first issue, this is addressed by a comparative review of the positions expressed by case law and theory, namely whether the exclusive eight-year amortization period (Article 6(2) EC) from the moment when the decision issued becomes irrevocable is required for the registration to become final, or whether the decisive time is that of the commencement of the cadastral registration in the area where the property is located, and not that of the commencement of the action. The tug-of-war in this regard is between legal certainty on the one hand and the speed of justice on the other. In the author's view, the first view is considered to be the more correct one, for the sake of any parallel proceedings and in preference to legal certainty in the end. With regard to the second issue, the question arises as to the permissibility of a challenge in land law proceedings, given that stricto sensu irrevocability exists only in the cases of disputes under Articles 602 et seq. CCP whereas lato sensu exists in all other cases. Thus, the decision resulting from the land registry proceedings is also reversible and can be challenged, for example, on the basis of the discovery of a new critical document. The question then arises as to whether in this last exceptional case there can be a correction of this final first registration, and the answer given is ultimately in the affirmative, with a reference to recent case law of the ECtHR. In conclusion, and as a general conclusion of the thesis, it is that any possible relevant solution proposed either towards finalisation or irrevocability must be seen in the light of the public faith of the National Land Cadastre. The latter is achieved more quickly and without the multitude of disputes that arise, and thus the demand for a faster administration of justice remains in this case the "key" to achieving these objectives.